Vi hentede Max (schæferblanding) på Dansk Dyreværns internat i Århus. Han var indleveret som herreløs en måned forinden. Superdejlig hund, meget kontaktsøgende men ikke klæbende. Meget vagtsom (   da vi bor ret isoleret). Vi har haft ham i ca. 3 måneder nu (han er ca. 1 år nu) og vi kunne ikke ønske os en bedre hund. Jeg går til lydighedstræning med ham - han er ikke så skarp til det med at gå i snor, men det begynder at hjælpe  Jeg plejer at kalde ham mit DAMP-barn - for efter knap 9 år med Engelsk bulldog er Max noget af en energibombe... Jeg lurer lidt inde på deres sider fra tid til anden - og der er da rimelig ofte små hunde til overdragelse. Men jeg tror at der er større rift om de små end de store - så det er om at være vaks ved havelågen. Her er Max i "skoleuniform" til træning (det var temmelig varmt i onsdags, så der blev holdt mange pauser   )  
Man kan få en "brugt" hund fra et af internaterne gennem dyrenes beskyttelse? Den mulighed regner jeg i hvert fald med at benytte mig af på et tidspunkt 
syntes bestemt også du skal holde øje med de forskellige dyreinternater i danmark. Der er mange muligheder - men vær opmærksom på at de ikke er alle deres hunde der er på nettet, så et opkald kan måske bane vejen for den helt rigtige hund. Dernæst er der på gravhundeklubbens egen hjemmeside gravhunde der af en eller anden årsag skal omplaceres (såfremt det måtte være en sådan størrelse/race du kunne ønske dig)
Det er også min erfaring at de små hunde lynhurtigt er væk fra internaterne, så tjek deres hjemmesider dagligt. Blå avis og Gul og Gratis bugner også af hunde af alle størrelser som af lige så mange grunde som der er hunde, søger nye hjem. Så er der de spanske og græske hunde. Mange af dem ser rigtig dejlige ud. Ulempen er, at vil du se dem live, må du tage ned og besøge dem; når de sendes til DK er det direkte afhentning af ny ejer i lufthavnen. Jeg overvejede det selv, men turde ikke kun ud fra et billede, især fordi jeg har barn og ikke "råd" til en fejlvurdering ud fra et billede. Måske den har været stenet eller jagtet af børn og derfor bange for/agressiv over for børn. Men havde jeg mere tid og intet barn havde jeg nok valgt en af grækerne. Held og lykke med jagten 
tak for input. jeg går ud fra jeg bare skal søge lidt på internater, tænkte bare om der måske var en organisation ala spanskehunde her i dk?! dem i dba og g&g har jeg indtryk af generelt er folk der "bare" avler og/eller vil tjene penge...men måske jeg skulle søge lidt mere specifikt på uønskede voksne hunde. hvis det bliver en af de spanske ville jeg selvf. også selv tage ned og hente den og have den på prøve nogle dage(vi har hus i nærheden af stedet), jeg har bare ikke ville køre derud endnu for jeg ved det ender med mindst én mere hund i hjemmet, og jeg vil have så svært ved at gå fra alle de stakler der trænger til kærlighed.
Hold da op hvor det glæder mig at erfare, at det ligefrem er svært at finde en hittehund i Danmark. Her i Italien er der en kommunal hittehundekennel i hver kommune, og i den hvor jeg bor (ca. 15.000 indbyggere) er der i øjeblikket ca. 180 hunde der afventer, at en venlig sjæl adopterer dem. I sidste uge sad jeg ude i haven (bor langt ude på bøhlandet), og pludselig sagde min kæreste "se, der er to hunde". Jeg kiggede og rejste mig og gik dem i møde. Det viste sig at være to store hvalpe på ca. 6 og 8 måneder. Med halsbånd, men uden tlf.nr. Vi ventede, gav dem mad og vand, ventede noget mere (3-4 timer). Ingen kom, ingen naboer havde hørt eller set nogen der ledte efter dem. Så ringede vi til den kommunale kennel, og de ville sende en ud og hente dem. Han kom også, og så sagde han lakonisk "ja, det er ved denne tid de studerende plejer at være færdig med deres eksamener og tager hjem fra kollegiet på sommerferie hos forældrene". Han var ret overbevist om, at de heller ingen mikrochip ville have, men det kunne han først tjekke tilbage på kennelen. Der "efterlades" ca. 350.000 hunde om året i Italien. Mange bliver fanget ind og tilbringer de næste år på kenneler (hvor nogle heldige bliver adopteret af en ny familie), en del bliver kørt ned, nogle overlever som gadehunde i noget tid, indtil de dør af forskellige årsager. Så jeg tror da også sagtens at du kan komme til Italien og få dig en hund  Lene
Nej desværre er der frygtelig mange hunde der sælges over fx Blå Avis, hvor det ikke handler om penge men om "fejlkøbt legetøj". Bare vent til sidst i sommerferieperioden. Der vrimler det med "Åh, jeg må desværre sælge min elskede lille Vuffe på fire måneder, da han ikke kan være alene og tisser på gulvet og jeg skal jo snart starte skole igen. Men jeg elsker ham virkelig og han gives kun til godt hjem. 500 kr, ink halsbånd. Helst inden på fredag" -annoncer. Og det er ikke en joke! Jeg ledte efter hund i ca et år før jeg fandt den rette og jeg lover dig der er mange der impulskøber hunde -faktisk tit de små. Så vent evt til august, der er rigtig mange. (Og så er der de græske hunde, uhh de er fine at se til. Der er en dansk hjemmeside, tror bare du skal søge på græske hunde)
I Aalborg går det en lille langhåret gravhunde tæve og mangler et hjem. Den er sød på alle måder, dog er den bange for katte, men vant til hunde og børn. Den bor i lejlighed nu og den er stille og rolig. Den må dog ikke få hvalpe pga en bækkenoperation.
... det er desværre ikke ikke spor svært at finde "hittehunde" i DK, men det er meget mere fancy og overskudsagtigt at hente én i udlandet - for DE har det virkelig skidt. Det er slet ikke at sammenligne med de danske herreløse hunde, som både får foder, vand og et sted at sove - indtil de bliver aflivet, når der ikke findes mulighed for omplacering ... Hilsen Sif
hej hvis du søger på hunde formidling, får du tit "uønskede hunde" som er købt ved en "fejl" ol. jeg kan finde en cotton i karlslunde  . en JR blanding (tror jeg) i slagelse  og en JR hos dyreværnet  . har selv haft en "hittehund"(irsk setter) en gang for mange år siden(min første helt egen hund)og aldrig har jeg haft en kærligere, mere hengiven hund(og smukkere, men det er jo noget andet),hun var bare over glad for at nogle ville holde af hende, det havde hun ikke rigtig prøvet før. held og lykke, med jagten og   til jer.
Check lige hvor man Gräske hunde der bliver aflivet efter kort tid i DK. Formoder at det er det samme med Spanske. At jeg så ikke tror at det altid er gadehunde er en helt anden diskution.
hihi ja det kan godt være jeg vil hjælpe alle hunde, men det er bestemt ikke alle hunderacer der tiltaler mig  gravhunde, hunde med enorm krævende pelspleje, hunde der gør meget og endelig store hunde kan ikke komme i betragtning. cottonen ville ellers have været et godt bud hvis den havde kunne klare børn, hunde og mænd. JR er jeg bange for bliver for meget VOV  jeg så jo gerne det blev noget mops, fransk bulldog, @!#$ zu(stav), pappilion, cavalier....men det er jo dem der avles og koster penge. Det ender nok med jeg må tage til solkysten og finde en...men mange af de hunde gør jo i vid udstrækning da de fleste er blevet brugt som vagt. Hmm!!! What to do 
at kig på  , eller ring til de forskellige dyreklinikker i dit område. Jeg arbejder selv på et dyrehospital, og får får tit hittehunde ind. Som ender med at sidde der flere måneder, da vi ikke får mange omringninger på dem. Syntes det er en god tanke at ville hjælpe den vej..
Jeg synes, du skulle finde ud af, hvilken race du ønsker og så ellers prøve at kontakte de forskellige opdrættere. De får af og til henvendelser fra tidligere hvalpekøbere, som af den ene eller anden grund ikke længere kan have deres hund og derfor beder opdrætteren om hjælp til at finde et nyt, godt hjem til den elskede hund. Ellers er der også pensionerede avlshunde fra opdrætterne, hvor de ønsker at finde et nyt hjem (eller evt. udstationering af hunden), fordi den ikke længere skal indgå i avlen. Selv har jeg lige fået en dejlig shih tzu tæve på 2½ år fra opdrætter, fordi hun ikke skulle have flere hvalpe nu efter 2 kuld. Det var fra et mindre stueopdræt med hundene som en vigtig del af familien, og hunden er sundhedsundersøgt i alle henseender og noget af det dejligste, man kan tænke sig. Held og lykke med at finde den rette hund ;o)
Dyreværnet   har pt en Jack Russel Terrier Dyrenes Beskyttelse   har en pegingeserblanding, en terrier, to dansk svensk gårdhunde, en foxterrier. Den Blå Avis har også tit hunde der skal omplaceres - Vi fik vores Vilfort derfra for ½ år siden!
vores hund fra græske hunde. Verdens bedste hund, vi skal helt sikkert have derfra igen. Der er også galgo-sos, her er det spanske hunde. .